Behxhet Rexha

Behxhet Rexha lind në vitin 1952 në fshatin Rimanishtë të Prishtinës dhe vdiq në vitin 2008 në Rimanishtë, ishte shkrimtar shqiptar.

 Biografia 
Shkollimin fillorë e kreu në vendlindje dhe Besi, kurse shkollimin e mesëm, pra atë normale dhe studimet, Fakultetin Filologjik, në Prishtinë. Me shkrime letrare u mor që nga vitet e shtatëdhjeta, duke bashkëpunuar me të gjitha revistat dhe gazetat e kohës. Është laureat i çmimit “Ali Sutaj”, që e ndan revista arsimore dhe pedagogjike “Shkëndija”, për kontribut të posaçëm të tij me shkrime. Ishte kryeredaktor i revistës “Këngë lirishte”. Punoi lektor dhe gazetar në një revistë dhe në një të përditshme të pavarur prishtinase. Si krijues i ri, bashkëpunoi me gazeta dhe revista të shumta të kohës në Kosovë. Së pari shkroi vargjet në faqet për fëmijë të “Rilindjes”, pra “Rilindja për fëmijë “, pastaj në revistën arsimore dhe pedagogjike “Shkëndija”, revistën për fëmijë “Pionieri”, “Zog mëngjesi”, pastaj: ”Zëri i rinisë”, “Shëndeti” etj.  Ka bashkëpunuar me shkrimtarë e njohur si Agim Deva, Zejnullah Halili, Veli Veliu, Ali Berisha, Sadri Kelmendi, Sabit Jaha e shumë të tjerë…

 Veprat 
 Me dorë në zemër, poezi, 1996
 Aguliçe të pllakosura, poezi, 2000
 Lulëkuqe përjetësie, poezi, Iliriku, 2001
 Prore shtegtarë, roman, Iliriku, 2003
 Valërrëgalla gjarpëronte ca andralla, poemë, Iliriku, 2004
 Çapkëni, tregime, Arkenza, 2005
 Mbi flatrat e qeshurisë –I-, 2005
 Mbi flatrat e qeshurisë –II-, 2005
 Zemra krejt altruiste, roman, 2005
 Këngë uniteti, Arkenza, 2006
 Arnimi burrërisht, Prishtinë, 2007

Kategoria:Biografi shqiptare
Kategoria:Shkrimtarë shqiptarë
Kategoria:Shkrimtarë kosovarë
Kategoria:Gazetarë shqiptarë
Kategoria:Lindje 1952
Kategoria:Vdekje 2008